CELEX: 22015D2158
Language: mt
Date: 2014-12-12 00:00:00
Title: Deċiżjoni tal-Kumitat Konġunt taż-ŻEE Nru 291/2014 tat-12 ta’ Diċembru 2014 li temenda l-Anness XIII (Trasport) tal-Ftehim ŻEE [2015/2158]

26.11.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 311/44
               
            DEĊIŻJONI TAL-KUMITAT KONĠUNT TAŻ-ŻEE
      Nru 291/2014
      tat-12 ta’ Diċembru 2014
      li temenda l-Anness XIII (Trasport) tal-Ftehim ŻEE [2015/2158]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni (UE) Nru 390/2013 tat-3 ta’ Mejju 2013 li jistabbilixxi skema ta’ prestazzjoni għas-servizzi tan-navigazzjoni tal-ajru u għall-funzjonijiet tan-netwerk (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta’ Implimentazzjoni (UE) Nru 390/2013 iħassar, b’effett mill-1 ta’ Jannar 2015, ir-Regolament tal-Kummissjoni (UE) Nru 691/2010 (2) u r-Regolament ta’ Implimentazzjoni tal-Kummissjoni (UE) Nru 1216/2011 (3), li huma inkorporati fil-Ftehim ŻEE u li konsegwentement għandhom jitħassru skont il-Ftehim ŻEE b’effett mill-1 ta’ Jannar 2015.
               
            
                  (3)
               
               
                  L-Anness XIII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE jkun emendat kif ġej:
      
                  1.
               
               
                  Is-segwenti jiżdied mal-punt 66wn (ir-Regolament tal-Kummissjoni (UE) Nru 677/2011):
                  “, kif emendat bi:
                  
                              —
                           
                           
                              
                                 32013 R 0390: Ir-Regolament ta’ Implimentazzjoni tal-Kummissjoni (UE) Nru 390/2013 tat-3 ta’ Mejju 2013 (ĠU L 128, 9.5.2013, p. 1).”
                           
                        
            
                  2.
               
               
                  Il-punt segwenti jiżdied wara l-punt 66xe (id-Deċiżjoni ta’ Implimentazzjoni tal-Kummissjoni 2014/132/UE):
                  
                              “66xf.
                           
                           
                              
                                 32013 R 0390: Ir-Regolament ta’ Implimentazzjoni (UE) Nru 390/2013 tat-3 ta’ Mejju 2013 li jistabbilixxi skema ta’ prestazzjoni għas-servizzi tan-navigazzjoni tal-ajru u għall-funzjonijiet tan-netwerk (ĠU L 128, 9.5.2013, p. 1).
                           
                        Ir-Regolament jinqara, għall-finijiet ta’ dan il-Ftehim, bl-adattamenti segwenti:
                  
                              (a)
                           
                           
                              Fir-rigward tal-Istati tal-EFTA, l-Artikolu 3(1) jiġi ssostitwit bis-segwenti:
                              “Meta l-Kumitat Permanenti tal-Istati tal-EFTA jiddeċiedi li jaħtar Korp ta’ Analiżi tal-Prestazzjoni sabiex jassisti lill-Awtorità ta’ Sorveljanza tal-EFTA fl-implimentazzjoni tal-iskema ta’ prestazzjoni, tali ħatra tkun għal terminu fiss li jkun konsistenti mal-perjodi ta’ referenza. Jekk il-Kummissjoni tkun ħatret korp ta’ analiżi tal-prestazzjoni, il-Kumitat Permanenti tal-Istati tal-EFTA jagħmel ħiltu biex jaħtar l-istess entità f’kundizzjonijiet simili biex taqdi l-istess irwoli fil-konfront tal-Istati tal-EFTA.”
                           
                        
                              (b)
                           
                           
                              Fl-Artikoli 14(1) u 18(1), jiżdied is-sottoparagrafu segwenti:
                              “Jekk il-valutazzjoni tikkonċerna miri u pjanijiet għall-prestazzjoni, li huma relatati ma’ Stat Membru wieħed tal-UE jew aktar u ma’ Stat tal-EFTA wieħed jew aktar, il-valutazzjoni titwettaq mill-Awtorità ta’ Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat(i) Membru/i tal-UE. F’dan ir-rigward, il-Kummissjoni u l-Awtorità ta’ Sorveljanza tal-EFTA, jikkooperaw bil-ħsieb li jadottaw l-istess pożizzjonijiet tul il-proċedura kollha stabbilita f’dan l-Artikolu.”
                           
                        
                              (c)
                           
                           
                              Fl-Artikoli 15(1), jiżdied is-sottoparagrafu segwenti:
                              “Jekk il-valutazzjoni tikkonċerna miri u pjanijiet għall-prestazzjoni, li huma relatati ma’ Stat Membru wieħed tal-UE jew aktar u ma’ Stat tal-EFTA wieħed jew aktar, il-valutazzjoni titwettaq mill-Awtorità ta’ Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat(i) Membru/i tal-UE. F’dan ir-rigward, il-Kummissjoni u l-Awtorità ta’ Sorveljanza tal-EFTA, jikkooperaw bil-ħsieb li jadottaw l-istess pożizzjonijiet tul il-proċedura kollha stabbilita f’dan l-Artikolu.”
                           
                        
                              (d)
                           
                           
                              Fl-Artikoli 18(2), jiżdied is-sottoparagrafu segwenti:
                              “Jekk blokk ta’ spazju tal-ajru funzjonali jkopri l-ispazju tal-ajru ta’ Stat Membru wieħed tal-UE jew aktar u ta’ Stat tal-EFTA wieħed jew aktar, il-kompiti u s-setgħat stipulati f’dan il-punt jitwettqu mill-Awtorità ta’ Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat(i) Membru/i tal-UE. F’dan ir-rigward, il-Kummissjoni u l-Awtorità ta’ Sorveljanza tal-EFTA, jikkooperaw bil-ħsieb li jadottaw l-istess pożizzjonijiet.”
                           
                        
                              (e)
                           
                           
                              Fl-Artikoli 18(3), jiżdied is-sottoparagrafu segwenti:
                              “Meta l-Pjan ta’ Prestazzjoni tan-Netwerk ikun relatat kemm mal-Maniġer tan-Netwerk maħtur mill-Kummissjoni kif ukoll mal-Maniġer tan-Netwerk maħtur mill-Kumitat Permanenti tal-Istati tal-EFTA, il-Kummissjoni u l-Awtorità ta’ Sorveljanza tal-EFTA jikkooperaw bil-ħsieb li jadottaw l-istess pożizzjonijiet.”
                           
                        
                              (f)
                           
                           
                              Fl-Artikoli 18(4), jiżdied is-sottoparagrafu segwenti:
                              “Meta l-miri u pjanijiet għall-prestazzjoni jkunu relatati ma’ Stat Membru wieħed tal-UE jew aktar u ma’ Stat tal-EFTA wieħed jew aktar, il-Kummissjoni u l-Awtorità ta’ Sorveljanza tal-EFTA jikkooperaw bil-ħsieb li jirrappurtaw konġuntament dwar il-kisba tal-miri tal-prestazzjoni lill-Kumitat dwar Ajru Uniku.”
                           
                        
                              (g)
                           
                           
                              Fl-Artikolu 18(3) u (4), il-kelma “Kummissjoni” tinqara “Awtorità ta’ Sorveljanza tal-EFTA” fir-rigward tal-Istati tal-EFTA.”
                           
                        
            
                  3.
               
               
                  It-test tal-punt 66xa (ir-Regolament tal-Kummissjoni (UE) Nru 691/2010) jitneħħa b’effett mill-1 ta’ Jannar 2015.
               
            Artikolu 2
      It-testi tar-Regolament ta’ Implimentazzjoni (UE) Nru 390/2013 bil-lingwa Iżlandiża u dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fit-13 ta’ Diċembru 2014, dment li jkunu saru n-notifiki kollha skont l-Artikolu 103(1) tal-Ftehim ŻEE (*), jew dakinhar tad-dħul fis-seħħ tad-Deċiżjoni tal-Kumitat Konġunt taż-ŻEE Nru 135/2014 tas-27 ta’ Ġunju 2014 (4), skont liema data tkun l-aktar reċenti.
      Artikolu 4
      Din id-Deċiżjoni tiġi ppubblikata fit-Taqsima dwar iż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
      
         Magħmul fi Brussell, it-12 ta’ Diċembru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 128, 9.5.2013, p. 1.
      
         (2)  ĠU L 201, 3.8.2010, p. 1.
      
         (3)  ĠU L 310, 25.11.2011, p. 3.
      
         (*)  L-ebda rekwiżiti kostituzzjonali ma huma indikati.
      
         (4)  ĠU L 342, 27.11.2014, p. 42.